b'\n_START_ARTICLE_\nEg ser\n_START_PARAGRAPH_\n\xc2\xabEg ser\xc2\xbb er en sang av Bj\xc3\xb8rn Eidsv\xc3\xa5g. Den ble f\xc3\xb8rste gang utgitt p\xc3\xa5 albumet Passe gal fra 1983. _NEWLINE_Bj\xc3\xb8rn Eidsv\xc3\xa5g forteller til Stavanger Aftenblad at sangen ble til i forbindelse med en preken han skulle holde da han var prest p\xc3\xa5 Lier psykiatriske sykehus. Den ble laget p\xc3\xa5 10 -15 minutter. Eg ser ble Eidsv\xc3\xa5gs gjennombruddssang og omtales som hans viktigste l\xc3\xa5t. _NEWLINE_Sangen er n\xc3\xa5 tatt med i boka Tillegg til Norsk Salmebok, og lever sitt eget liv. Den har senere blitt spilt inn av flere andre artister. Sissel Kyrkjeb\xc3\xb8 hadde den med p\xc3\xa5 sitt debutalbum Sissel i 1986, et album som solgte nesten 400\xc2\xa0000 eksemplarer og som ogs\xc3\xa5 ble utgitt i Sverige og Danmark. Elisabeth Andreassen spilte inn en egen versjon p\xc3\xa5 albumet Kj\xc3\xa6rlighetsviser fra 2001._NEWLINE_Ravi har tatt sangen med i programserien Landeplage p\xc3\xa5 NRK3. Han stiller sp\xc3\xb8rsm\xc3\xa5let: "Men hvorfor har \xc2\xabEg ser\xc2\xbb vokst seg inn i den kollektive norske bevisstheten? Er det p\xc3\xa5 grunn av dens anvendelighet, slik den brukes i b\xc3\xa5de brylluper, begravelser og p\xc3\xa5 fotballbanen? Er det p\xc3\xa5 grunn av artisten selv? Eller er det fordi l\xc3\xa5ten sier noe grunnleggende om det \xc3\xa5 v\xc3\xa6re menneske, selv for fotballsupportere?"._NEWLINE_P\xc3\xa5 begynnelsen av 2000-\xc3\xa5ra fremf\xc3\xb8rte Bj\xc3\xb8rn Eidsv\xc3\xa5g Eg Ser p\xc3\xa5 spansk da han turnerte over store deler av det mellom\xc2\xadamerikanske kontinentet.'